Piusforeningen for religiøs frihet

Piusforeningen for religiøs frihet (tysk: Piusvereine für religiöse Freiheit) var en katolsk organisasjon som ble grunnlagt 28. mars 1848 i Mainz i Tyskland i kjølvannet av marsrevolusjonen. Organisasjonen var oppkalt etter pave Pius IX, og 1848 var det året paven flyktet til Gaeta. 

Piusforeningen var den første organiserte formen for politisk katolisisme. Formålet med foreningen var at katolikker, fortrinnsvis legfolk skulle samarbeide. Den ble dermed en romersk-katolsk parallell til den protestantiske kirkens landdag. Det ble holdt et tilsvarende møte samme år i Breslau, der man erklærte at en samling av Tyskland bare var mulig gjennom katolsk kristendom.

Organisasjonen må ikke forveksles med andre organisasjoner av samme navn, i andre tysktalende land. I 1857 ble det således i Sveits grunnlagt en organisasjon ved navn Piusforeningen, som var forløperen for Schweizerischen Katholischen Volksvereins. I 1905 ble det likeledes grunnlagt en Piusverein zur Förderung der katholischen Presse i Østerrike.
 Referanser 

 Litteratur 
 Hans-Ulrich Wehler: Deutsche Gesellschaftsgeschichte. Band 2: Von der Reformära bis zur industriellen und politischen „Deutschen Doppelrevolution“ 1815–1845/49. 2. Auflage. Beck, München 1989, ISBN 3-406-32262-X, S. 730.
 Wolfram Siemann: Die deutsche Revolution von 1848/49. Suhrkamp, Frankfurt am Main 1985, ISBN 3-518-11266-X, S. 108f. (Edition Suhrkamp 1266 = NF 266).
 Wolfgang von Hippel: Revolution im deutschen Südwesten. Das Großherzogtum Baden 1848/49. Kohlhammer, Stuttgart u. a. 1998, ISBN 3-17-014039-6 (Schriften zur politischen Landeskunde Baden-Württembergs 26).

Kategori:Tysklands historie (1814–1871)
Kategori:Katolisisme